open-index/open-wikipedia-markdown huggingface dataset:
Vena comitans

thumb|300px|หลอดเลือดดำชั้นลึกของรยางค์บน ('''Venae comites''' อยู่ทางด้านบนขวา)

**Vena comitans** (หรือรูปพหูพจน์ **venae comitantes**) เป็นคำภาษาละตินหมายถึง หลอดเลือดดำที่มักจะไหลเป็นคู่ และทั้งคู่มีทางเดินอยู่ด้านข้างของหลอดเลือดแดง หลอดเลือดดังกล่าวมักจะทอดตัวเป็นคู่ เราจึงมักใช้รูปพหูพจน์มากกว่า

Venae comitantes มักจะพบอยู่กับหลอดเลือดแดงขนาดเล็กบางเส้นโดยเฉพาะที่รยางค์ หลอดเลือดแดงขนาดใหญ่มักไม่มี venae comitantes ซึ่งมักจะมีหลอดเลือดดำเส้นเดียวที่มีขนาดใกล้เคียง ซึ่งไม่มีความเกี่ยวข้องกับหลอดเลือดแดง

ตัวอย่างของหลอดเลือดแดงและ venae comitantes ของมัน
* หลอดเลือดแดงเรเดียล (radial artery) และ หลอดเลือดดำเรเดียล (radial veins)
* หลอดเลือดแดงอัลนา ulnar artery และ หลอดเลือดดำอัลนา (ulnar veins)
* หลอดเลือดแดงแขน (brachial artery) และ หลอดเลือดดำแขน (brachial veins)

ตัวอย่างของหลอดเลือดแดงที่*ไม่มี* venae comitantes แต่มีหลอดเลือดดำชื่อเดียวกัน
* หลอดเลือดแดงรักแร้ (axillary artery) และ หลอดเลือดดำรักแร้ (axillary vein)
* หลอดเลือดแดงใต้กระดูกไหปลาร้า (subclavian artery) และ หลอดเลือดดำใต้กระดูกไหปลาร้า (subclavian vein)

## แหล่งข้อมูลอื่น
* Gray's
* Photo of Venae comitantes of the brachial artery 

หมวดหมู่:กายวิภาคศาสตร์ของมนุษย์
หลอดเลือดดำเรเดียล

ในทางกายวิภาคศาสตร์ **หลอดเลือดดำเรเดียล** (Radial veins) เป็น venae comitantes (หรือหลอดเลือดดำที่ทอดขนานไปกับหลอดเลือดแดง) ของหลอดเลือดแดงเรเดียล (radial artery) ที่วิ่งผ่านด้านหลังมือ และปลายแขนด้านนอก และมารวมกับหลอดเลือดดำอัลนา (ulnar veins) กลายเป็นหลอดเลือดดำแขน (brachial veins)

เส้นทางเดินของหลอดเลือดนี้เหมือนกับหลอดเลือดแดงเรเดียล (radial artery)

## คำอธิบายทางกายวิภาค
ในส่วนปลายแขน (forearm) ประกอบไปด้วยหลอดเลือดดำเรเดียล 2 แบบ คือ หลอดเลือดดำเรเดียลแอกเซสซอรี (accessory radial vein) และหลอดเลือดดำเรเดียลชั้นผิว (superficial radial vein)

## อ้างอิง

## แหล่งข้อมูลอื่น
* article at GE's Medcyclopaedia 

รเเดียล
หมวดหมู่:กายวิภาคศาสตร์ของรยางค์บน
มหาวิหารซันตามาเรียมัจโจเร

**มหาวิหารซันตามาเรียมัจโจเร** () ในภาษาอังกฤษมักเรียกว่า **St. Mary Major** ชื่ออื่น ๆ ที่เป็นที่รู้จักกันในภาษาอิตาลีคือ “Basilica di Santa Maria della Neve” (มหาวิหารแม่พระแห่งหิมะ) หรือ “Basilica Liberiana” (ภาษาอังกฤษ: Liberian Basilica) เป็นหนึ่งในสี่มหาวิหารเอกของคริสตจักรโรมันคาทอลิก ตั้งอยู่ภายในกรุงโรม ประเทศอิตาลี และถือเป็นหนึ่งในห้า “มหาวิหารอัครบิดร” (คือสี่มหาวิหารเอกรวมทั้งมหาวิหารนักบุญลอว์เรนซ์นอกกำแพง)

มหาวิหารซันตามาเรียมัจโจเรเป็นมหาวิหารที่เก่าแก่ที่สุดของโรม และเป็นที่ชุมนุมของคริสต์ศาสนิกชนยุคแรก เป็นสถานที่ฝังพระศพ สมเด็จพระสันตะปาปาฟรานซิส และเป็นมหาวิหารแห่งเดียวในโรมที่ยังคงลักษณะสถาปัตยกรรมที่สร้างไว้แต่ดั้งเดิมถึงแม้ว่าจะได้รับความเสียหายจากแผ่นดินไหวเมื่อ ค.ศ. 1348 และมีการบูรณะปฏิสังขรณ์หลายครั้งก็ตาม

หลังจากที่สำนักพระสันตะปาปาย้ายกลับมาจากสำนักชั่วคราวที่อาวีญง (Avignon) ในประเทศฝรั่งเศส มหาวิหารซันตามาเรียมัจโจเรก็ใช้เป็นที่พำนักชั่วคราวของพระสันตะปาปาเพราะที่เป็นที่พักทางการที่มหาวิหารนักบุญยอห์น ลาเตรันอยู่ในสภาพที่เสื่อมโทรมมาก ต่อมาที่พำนักถาวรก็ย้ายไปอยู่ที่วังวาติกันซึ่งปัจจุบันคือนครรัฐวาติกัน

## อ้างอิง

## ข้อมูลเพิ่มเติม
* แผนผังมหาวิหาร
* มหาวิหารเอก
* สถาปัตยกรรมสมัยฟื้นฟูศิลปวิทยา
* สถาปัตยกรรมมหาวิหารในยุโรปตะวันตก

## แหล่งข้อมูลอื่น

* มหาวิหารซันตามาเรียมัจโจเร (วาติกัน)
* EWTN ประวัติมหาวิหารซันตามาเรียมัจโจเร 
* 12.498171&spn=0.004044, 0.007196&t=h&hl=en ภาพดาวเทียมมหาวิหารซันตามาเรียมัจโจเร
* A look at the restoration (การซ่อมแซม) 

## สมุดภาพ

ไฟล์:Giovanni Paolo Pannini - The Piazza and Church of Santa Maria Maggiore.jpg|ภาพเขียนโดยโจวันนี เปาโล ปานีนี ค.ศ. 1744
ไฟล์:Santamariamaggiore14b2.jpg|ทางเดินกลางเรียงด้วยแนวเสาลักษณะบาซิลิกา
ไฟล์:Santa Maria Maggiore, cappella Paolina cupola.JPG|โดมเพาลินา
ไฟล์:Santamariamaggiore2b.jpg|แท่นบูชา
ไฟล์:Santamariamaggiore5b.jpg|ซุ้มบริเวณคริสต์ศาสนพิธีหลัก
ไฟล์:Romamariamaggiore10.JPG|คูหาสวดมนต์
ไฟล์:SantaMariaMaggiore fresco organ.jpg|จิตรกรรมฝาผนังเหนือออร์แกน
ไฟล์:Cosmatesque SM Maggiore n2.jpg|พื้นตกแต่งด้วยโมเสกแบบคอสมาติ
ไฟล์:Clement VIII SM Maggiore.jpg|อนุสรณ์ของสมเด็จพระสันตะปาปาเคลเมนต์ที่ 8
ไฟล์:Roma-Santa Maria Maggiore01.jpg|พระศพของสมเด็จพระสันตะปาปาปิอุสที่ 5


หมวดหมู่:สิ่งก่อสร้างในคริสต์ศตวรรษที่ 5
หมวดหมู่:มหาวิหารเอก
หมวดหมู่:คริสต์ศาสนสถานแบบบาโรก
หมวดหมู่:สถาปัตยกรรมบาโรกในโรม
ไป่ตู้ไป่เคอ

**ไป่ตู้ไป่เคอ** ( มีอีกชื่อว่า **ไป่ตู้วิกิ**) เป็นสารานุกรมออนไลน์ที่ร่วมกันเขียนในภาษาจีน จัดทำโดยไป่ตู้ มีการเปิดตัวรุ่นเบต้าในวันที่ 20 เมษายน ค.ศ. 2006 และเปิดตัวรุ่นทางการที่ผ่านการแก้ไขจากกลุ่มผู้ใช้ที่ลงทะเบียนในวันที่ 21 เมษายน ค.ศ. 2008  สารานุกรมนี้มีบทความ 25.54 ล้านบทความ และผู้แก้ไขมากกว่า 7.5 ล้านคน ทำให้เป็นสารานุกรมออนไลน์ภาษาจีนที่มีจำนวนรายการมากที่สุดในโลก 

ไป่ตู้ไป่เคอถูกวิจารณ์ในด้านการเซ็นเซอร์, การละเมิดลิขสิทธิ์, การแสวงหากำไร และการเพิ่มข้อมูลที่ไม่มีแหล่งที่มา

## ประวัติ
ในเดือนเมษายน ค.ศ. 2006 โรบิน หลี่ได้ก่อตั้งไป่ตู้ไป่เคอขึ้นหลังการตัดสินใจเซนเซอร์วิกิพีเดียของรัฐบาลจีนใน ค.ศ. 2005

รุ่นเบต้าของไป่ตู้ไป่เคอได้รับการเปิดตัวในวันที่ 20 เมษายน ค.ศ. 2006 หลังจากนั้น 20 วัน ไป่ตู้ไป่เคอมีผู้ใช้ลงทะเบียนมากกว่า 300,000 คนและมีบทความมากกว่า 100,000 บทความ แซงหน้าจำนวนบทความในวิกิพีเดียภาษาจีน  ไป่ตู้ไป่เคอมีบทความมากกว่า 16 ล้านบทความและมีผู้แก้ไขมากกว่า 6.9 ล้านคน

William Chang จากไป่ตู้ ได้กล่าวไว้ในงาน WWW2008 ซึ่งเป็นงานสัมมนาของเวิลด์ไวด์เว็บคอนซอร์เทียมว่า "ไม่มีเหตุผลใดที่จีนจะใช้วิกิพีเดีย ... เป็นเรื่องปกติที่จีนจะผลิตสินค้าขึ้นเอง" เมื่อค้นหาในเว็บไซต์ไป่ตู้ ถ้ามีบทความในไป่ตู้ไป่เคอ ก็จะแสดงผลการค้นหาเป็นผลการค้นหาแรกหรือหนึ่งในช่องแรก

## ดูเพิ่ม
* ไป่ตู้

## อ้างอิง

## แหล่งข้อมูลอื่น
* 
*  

หมวดหมู่:สารานุกรมออนไลน์ภาษาจีน
หมวดหมู่:ชุมชนวิกิ
หมวดหมู่:เว็บไซต์ภาษาจีน
หมวดหมู่:ไป่ตู้
โอเค เบตง

**โอเค เบตง** () เป็นภาพยนตร์ไทยที่ออกฉายในปี พ.ศ. 2546 กำกับโดยนนทรีย์ นิมิบุตร และอำนวยการสร้างโดยดวงกมล ลิ่มเจริญ เรื่องราวเกี่ยวกับชีวิตความเป็นอยู่ของชาวไทยพุทธ ที่ใช้ชีวิตอย่างสงบสุขอยู่ร่วมกับวัฒนธรรมชาวไทยมุสลิม ในอำเภอเบตง จังหวัดยะลา ท่ามกลางความรุนแรงที่เริ่มเกิดขึ้นพร้อมกับความไม่สงบในชายแดนภาคใต้ของประเทศไทย

## เรื่องย่อ
**ธรรม** (ภูวฤทธิ์) อยู่บวชอยู่ที่วัดป่า และศึกษาพระธรรมมาตั้งแต่อายุ 5 ขวบ หลังจากพ่อแม่เสียชีวิต วันหนึ่ง **จันทร์** พี่สาวเพียงคนเดียวของธรรม เสียชีวิตอย่างกะทันหันเนื่องจากเหตุการณ์ระเบิดที่สถานีรถไฟ ธรรมต้องลาสิกขาบทออกมาเพื่อดูแล **มารีอา** (ด.ญ.สรัญญ่า) ลูกกำพร้าของพี่สาวที่เกิดจาก **กาเซ็ม** สามีชาวมุสลิม เขาต้องพบกับความยากลำบากในการปรับตัว จากเดิมที่ใช้ชีวิตทางธรรมอย่างเรียบง่ายเพื่อศึกษาพระพุทธศาสนา กลับต้องมาใช้ชีวิตทางโลก อยู่ท่ามกลางความแปลกใหม่ มีสิ่งยั่วยวนมากมาย โดยได้รับความช่วยเหลือจาก **หลิน** (จีรนันท์) หญิงสาวที่อาศัยอยู่ตรงข้ามร้านเสริมสวยของจันทร์ และ **เฟิร์น** (สรวงสุดา) นักร้องสาวคาเฟ่ เพื่อนสนิทของจันทร์

ธรรมต้องพบความสับสนครั้งใหญ่ในชีวิต เมื่อพบว่าตัวเองมีความรู้สึกดี ๆ กับ หลิน แต่แท้ที่จริงเธอเป็นคนรักของ **ฟารุก** (อรรถพร) มุสลิมหัวก้าวหน้า หนึ่งในผู้นำขบวนการแบ่งแยกดินแดน ซึ่งถูกทางการไทยกล่าวหาว่าเป็นผู้อยู่เบื้องหลังการระเบิดที่ทำให้พี่สาวของธรรมเสียชีวิต หลินตัดสินใจเปลี่ยนไปนับถือศาสนาอิสลาม เพื่ออยู่เคียงข้างชายที่เธอรัก ขณะเดียวกันธรรมก็ต้องแยกจากมารีอา เมื่อกาเซ็ม พ่อแท้ ๆ รับเธอไปอยู่ด้วยที่ประเทศมาเลเซีย

ด้วยความผิดหวังในความรัก ธรรมต้องตกอยู่ภายใต้อำนาจของอบายมุข แต่ที่สุดแล้วเขาก็ได้เรียนรู้ที่จะปรับตัว มีชีวิตอยู่อย่างมีสติ และดำเนินชีวิตต่อไปข้างหน้า

## เพลงประกอบภาพยนตร์
* เพลง *มาทำไม* ขับร้องโดย ธงไชย แมคอินไตย์ และจินตหรา พูนลาภ
* เพลง *กราบเท้าย่าโม* ขับร้องโดย สุนารี ราชสีมา
* เพลง *I Love You* โดย ชาติชาย พงษ์ประภาพันธ์
* เพลง *โอเคอินเดีย* โดย ชาติชาย พงษ์ประภาพันธ์ ขับร้องโดย Spices of India
* เพลง *โดเรมี* ขับร้องโดย พรชิตา ณ สงขลา
* เพลง *เบตง คาเฟ่* โดย คงเดช จาตุรันต์รัศมี/ชาติชาย พงษ์ประภาพันธ์ ขับร้องโดย เนตรนภา หาญโรจนวุฒิ
* เพลง *จงเป็นสุขเป็นสุขเถิด* ขับร้องโดย จีรนันท์ มะโนแจ่ม

## เกี่ยวกับภาพยนตร์
* ภาพยนตร์ถ่ายทำที่อำเภอเบตง จังหวัดยะลา และจังหวัดสระบุรี
* ฉากระเบิดที่สถานีรถไฟ เกิดขึ้นภายหลังเหตุการณ์ระเบิดสถานีรถไฟชุมทางหาดใหญ่ เมื่อเดือนเมษายน พ.ศ. 2544
* ภาพยนตร์เรื่องนี้ไม่มีโอกาสได้ฉายในโรงภาพยนตร์ที่อำเภอเบตง ซึ่งเป็นสถานที่ถ่ายทำ เพราะที่นั่นไม่มีโรงภาพยนตร์ โรงภาพยนตร์เพียงโรงเดียวที่นั่นปิดตัวไปตั้งแต่ พ.ศ. 2539 

## อ้างอิง

## แหล่งข้อมูลอื่น
* 
* โอเค เบตง จากเว็บ CINEMASIA 
* โอเค เบตง จาก พันทิป
* 

หมวดหมู่:ภาพยนตร์ไทย
หมวดหมู่:ภาพยนตร์ชีวิต
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ไทยที่ออกฉายในปี พ.ศ. 2546
หมวดหมู่:ภาพยนตร์ที่กำกับโดย นนทรีย์ นิมิบุตร
หมวดหมู่:อำเภอเบตง
หมวดหมู่:ภาพยนตร์ที่ถ่ายทำในจังหวัดยะลา
หมวดหมู่:ภาพยนตร์ที่ถ่ายทำในจังหวัดสระบุรี
เซนต์พอล (รัฐมินนิโซตา)

**เซนต์พอล** () เป็นเมืองหลวงของรัฐมินนิโซตา มีพื้นที่ 145.5 ตารางกิโลเมตร ประชากร 287,151 คน (พ.ศ. 2543) ทำให้เป็นเมืองที่มีประชากรมากเป็นอันดับสองของรัฐมินนิโซตา แต่หากรวมเมืองมินนีแอโพลิสเข้าไปด้วยจะทำให้กลายเป็นเขตเมืองที่ใหญ่เป็นอันดับที่ 13 ของสหรัฐอเมริกา โดบมีประชากรทั้งสิ้น 3.5 ล้านคน

## อ้างอิง

หมวดหมู่:เมืองหลวงของรัฐในสหรัฐ
หมวดหมู่:เมืองในรัฐมินนิโซตา
วันสากลรำลึกฮอโลคอสต์

**วันสากลรำลึกฮอโลคอสต์** () ตรงกับวันที่ 27 มกราคม ของทุกปี เป็นวันสำคัญที่ได้รับการรับรองจากสมัชชาใหญ่แห่งสหประชาชาติ เมื่อวันที่ 1 พฤศจิกายน พ.ศ. 2548 เพื่อเป็นการรำลึกถึงฮอโลคอสต์ในช่วงสงครามโลกครั้งที่สอง

หมวดหมู่:วันสหประชาชาติ
หมวดหมู่:วันสำคัญ
หมวดหมู่:วันรำลึก
หมวดหมู่:วันสำคัญในเดือนมกราคม
ชนันภรณ์ รสจันทน์

**ชนันภรณ์ รสจันทน์**  (เกิดวันที่ 8 มีนาคม พ.ศ. 2525) เป็นนางงามผู้ชนะเลิศมิสไทยแลนด์ยูนิเวิร์ส 2548 ผู้เข้าแข่งขันนางงามจักรวาล 2005 ซึ่งคว้ารางวัลชุดประจำชาติยอดเยี่ยมในปีนั้น ปัจจุบันเป็นนักบินที่หนึ่งของสายการบินไทยแอร์เอเชียเอ็กซ์

## ประวัติ
*การศึกษา จบชั้นประถมศึกษาจากโรงเรียนฉัตรวิทยา,จบชั้นมัธยมศึกษาตอนต้นจากโรงเรียนนานาชาติร่วมฤดี และมัธยมศึกษาตอนปลายจาก Francis Lewis Le High School จาก นิวยอร์ก ประเทศสหรัฐอเมริกา, คณะวิศวกรรมไฟฟ้า สถาบันเทคโนโลยีนานาชาติสิรินธร มหาวิทยาลัยธรรมศาสตร์  

## ความสามารถ
น้อดเป็นคนที่มีความสามารถสูงในหลายๆด้านทั้งด้านภาษา เพราะเธอสามารถพูดได้ถึง 4 ภาษาคือ ไทย อังกฤษ เยอรมัน และอิตาเลียน นอกจากนั้นเธอยังเคยเป็นตัวแทนเยาวชนทีมชาติไทยเข้าร่วมการแข่งขันกอล์ฟ ในรายการจูเนียร์ เวิลด์ แชมเปี้ยนชิพ ที่ซานดิเอโก ปี 2534 - 2538 อีกด้วย

## นางงามจักรวาล

ในปี 2548 ประเทศไทยได้นับสิทธิ์ในการเป็นเจ้าภาพการจัดประกวดนางงามจักรวาล 2005 ในปีนั้นเองน็อดก็สามารถคว้ารางวัลชุดประจำชาติยอดเยี่ยมในปีนั้นมาครองได้สำเร็จหลังจากที่ไทยไม่สามารถคว้าตำแหน่งใด ๆ เลยนับตั้งแต่ อรอนงค์ ปัญญาวงศ์ ได้ตำแหน่งรองอันดับ 2 ชุดประจำชาติยอดเยี่ยมจากเวทีนางงามจักรวาล 1992

## อ้างอิง

หมวดหมู่:ผู้ชนะการประกวดมิสยูนิเวิร์สไทยแลนด์
หมวดหมู่:บุคคลจากโรงเรียนนานาชาติร่วมฤดี
หมวดหมู่:บุคคลจากสถาบันเทคโนโลยีนานาชาติสิรินธร มหาวิทยาลัยธรรมศาสตร์
หมวดหมู่:นางงามไทย
มิสไทยแลนด์ยูนิเวิร์ส 2550

**มิสไทยแลนด์ยูนิเวิร์ส 2550** การประกวดมิสไทยแลนด์ยูนิเวิร์สประจำปี พ.ศ. 2550 โดยทำการเก็บตัวเพื่อร่วมทำกิจกรรมระหว่างการประกวด ที่ จังหวัดตรัง เมื่อวันที่ 15-21 มีนาคม และประกวด ณ ห้องบางกอกคอนเวนชั่นเซ็นเตอร์ ศูนย์การค้าเซ็นทรัล พลาซ่า กรุงเทพฯ โดยผู้ได้รับตำแหน่งจะได้เป็นตัวแทนสาวไทย เดินทางไปประกวดมิสยูนิเวิร์สปี 2007 ที่ประเทศเม็กซิโก โดยมี ซูเลย์กา รีเบรา เมนโดซา นางงามจักรวาล 2549 เป็นผู้มอบมงกุฏให้กับ ฟ้ารุ่ง ยุติธรรม

## ผลการประกวด

## ตำแหน่งต่างๆ

## ผู้เข้าประกวด

*(1)ณัฐธยาน์ สุวรรณโรจน์ (กรุงเทพ)
*(2)ทัดดาว ดวงจันทร์โชติ (มหาสารคาม)
*(3)ปิ่นอนงค์ โพธิ์สุภาพ (กรุงเทพ)
*(4)พัทธ์ธีรา ศรลัมพ์ (กรุงเทพ)
*(5)ยุวเรศ เรืองศรี (เชียงใหม่)
*(6)สาวรวีวรรณ สาสังข์ (กรุงเทพ)
*(7)วิญญู กู่กิจวัฒนา (กรุงเทพ) 
*(8)กชพรรณ เปาลีนาฮูซู (เชียงใหม่)
*(9)สุภาวดี ศุภอรรธยา (จันทบุรี)
*(10)จิราภรณ์ สิงห์เอี่ยม (กรุงเทพ)
*(11)กาญจนสุภา เอกเกษมสุข (ราชบุรี)
*(12)เนตรนภา ประสงค์แสนสุข (ตรัง)
*(13)ปริศนา อุดมศิลป์ (ระนอง)
*(14)เพ็ญรำไพ หวังถาวรยานนท์ (กรุงเทพ)
*(15)ชัชฎา คนันพรานนท์ (กรุงเทพ)
*(16)เขมภัทร พุทธพฤกษ์ (นครศรีธรรมราช)
*(17)ปาณิศา ศุจิธรรม (กรุงเทพ)
*(18)ฟ้ารุ่ง ยุติธรรม (ปทุมธานี)
*(19)วศินี รื่นรมย์ (ระยอง)
*(20)พจนรัตน์ สุรเกียรติ  (กรุงเทพ)
*(21)ธัญรัตน์ สิทธิผล (สระแก้ว)
*(22)ศิรินดา อันเดอร์วิช (ลำพูน)

*(23)ขนิษฐา ทุนคุ้มทอง (สมุทรสาคร)
*(24)นันทวรรณ ธรรมรักษ์ (กรุงเทพ)
*(25)ปุณยนุช นรวรคุณ (กรุงเทพ)
*(26)ณัฐญาณี รัตนไพฑูรย์ (สุราษฎร์ธานี)
*(27)กมลทิพย์ สุขประเสริฐ (นครราชสีมา)
*(28)อาภารัตย์ ศรีวงษ์คล (กรุงเทพ)
*(29)เปรมมิกา โสทรเกรียงไกร (นครราชสีมา)
*(30)สุธีรา ภู่มะลิ (อ่างทอง)
*(31)วานิดา วาเลนทีน (ชลบุรี)
*(32)จณิสตา ชูช่วยสุวรรณ (กรุงเทพ)
*(33)เบญจาภา แดงอินทวัฒน์ (กรุงเทพ)
*(34)กิ่งกาญจน์ สุรังค์สุริยกุล (กาญจนบุรี)
*(35)สุพิชา พินิจ (กรุงเทพ)
*(36)วัชรวรรณ สุนทรินทุ (นนทบุรี)
*(37)บุญรักษา จันทร์วิภาต (ราชบุรี)
*(38)พัชรดา มุสิกะโปดก (กรุงเทพ)
*(39)เกศินี แสงบุญ (เชียงใหม่)
*(40)อรอรุณ ศรีพระราม (กรุงเทพ)
*(41)ศรุดา สุทธิเจริญ (เชียงใหม่)
*(42)บัวชมพู วารี (กรุงเทพ)
*(43)ณัฏฐนิช โตวัน (อุดรธานี)
*(44)สุดารัตน์ โสมาศรี (ชลบุรี)

**ผู้เข้าประกวดที่ ถอนตัวจากการประกวด 3คน ได้แก่**
*(16)เขมภัทร พุทธพฤกษ์ (นครศรีธรรมราช)
*(17)ปาณิศา ศุจิธรรม (กรุงเทพ)
*(44)สุดารัตน์ โสมาศรี (ชลบุรี)
**ผู้เข้าประกวดที่ได้เข้ามาแทน 3คน ได้แก่**
*(16)อรนันท์ แสงทอง (ชัยภูมิ)
*(17)สุภาพร อุปมา (นครราชสีมา)
*(44)ณฤทัย หุตาคม (กรุงเทพ)

## แหล่งข้อมูลอื่น
* มิสไทยแลนด์ยูนิเวิร์ส ปี 2550 

หมวดหมู่:มิสยูนิเวิร์สไทยแลนด์
หมวดหมู่:ประเทศไทยในปี พ.ศ. 2550
หอดูดาวลิก

250px|thumb|อาคารหอดูดาวหลักและโดมทางใต้ (ใหญ่) อันเป็นที่ตั้งของกล้องโทรทรรศน์เจมส์ ลิกขนาด 36 นิ้ว
**หอดูดาวลิก** () เป็นหอดูดาวทางดาราศาสตร์ มีมหาวิทยาลัยแคลิฟอร์เนียเป็นเจ้าของและผู้ดำเนินการ ตั้งอยู่บนยอดภูเขาแฮมิลตัน ในทิวเขาดีอาโบล ทางตะวันออกของแซนโฮเซ รัฐแคลิฟอร์เนีย สหรัฐอเมริกา หอดูดาวดังกล่าวจัดการโดยมหาวิทยาลัยแคลิฟอร์เนีย ซานตาครุซ ที่ซึ่งมีเจ้าหน้าที่ทางวิทยาศาสตร์เข้าไปประจำตั้งแต่กลางคริสต์ทศวรรษ 1960

## ประวัติช่วงต้น
หอดูดาวลิกเป็นหอดูดาวติดตั้งบนยอดเขาถาวรแห่งแรกของโลก 

ตัวหอดูดาว ซึ่งมีโครงสร้างแบบฟื้นฟูคลาสสิก ก่อสร้างขึ้นระหว่าง ค.ศ. 1876 และ 1887 จากทรัพย์ของเจมส์ ลิก ใน ค.ศ. 1887 ร่างของลิกถูกฝังอยู่ใต้จุดซึ่งจะเป็นที่ตั้งของกล้องโทรทรรศน์ในกาลอนาคต โดยมีแผ่นจารึกทองเหลืองสลักว่า "ที่นี่ฝังร่างของเจมส์ ลิก"

มีการสร้างถนนไปยังจุดก่อสร้างก่อนเริ่มการก่อสร้าง วัสดุก่อสร้างทั้งหมดจำต้องนำมาสู่พื้นที่ด้วยรถเทียมม้าและล่อ ซึ่งไม่สามารถขึ้นถนนลาดชันได้ เพื่อรักษาความชันไม่ให้เกิน 6.5% ถนนจึงต้องคดเคี้ยวอย่างมาก ซึ่งถนนสมัยใหม่ (SR 130) ยังสร้างตามเส้นทางเดิม มีความเชื่อว่าถนนนี้มี 365 โค้งพอดี (ซึ่งคาดว่าถูกต้องโดยประมาณ แม้ความไม่แน่ชัดว่าตรงจุดใดควรนับเป็นโค้งทำให้ไม่สามารถพิสูจน์ได้แน่ชัด) ถนนนี้ปิดเมื่อมีหิมะตกที่หอดูดาวลิก  

กล้องโทรทรรศน์หักเหแสง 36 นิ้ว (91.44 เซนติเมตร) บนภูเขาแฮมิลตันเป็นกล้องโทรทรรศน์หักเหแสงที่ใหญ่ที่สุดของโลกระหว่างวันแรกเมื่อวันที่ 3 มกราคม ค.ศ. 1888 จนกระทั่งการก่อสร้างหอดูดาวเยอร์คิส์ใน ค.ศ. 1897 Warner & Swasey ออกแบบและสร้างกล้องโทรทรรศน์ดังกล่าว โดยมี Alvan Clark & Sons เป็นผู้ทำเลนส์ 36 นิ้ว ในเดือนพฤษภาคม ค.ศ. 1888 หอดูดาวดังกล่าวได้ถูกมอบให้สภามหาวิทยาลัยแคลิฟอร์เนีย เอ็ดเวิร์ด ซินเกิลตัน โฮลเดนเป็นผู้อำนวยการคนแรก ที่ตั้งของมันทำให้ประสิทธิภาพการดูดาวยอดเยี่ยมเพราะไม่มีแสงและมลพิษรบกวน ยิ่งไปกว่านั้น อากาศในเวลากลางคืนบนยอดภูเขาแฮมิลตันสงบมาก และยอดเขานั้นโดยปกติอยู่เหนือเมฆปกคลุมระดับต่ำ ซึ่งมักพบบ่อยในพื้นที่แซนโฮเซ เมื่อเมฆระดับต่ำปกคลุมข้างใต้ยอดเขา มลพิษทางแสงจึงถูกลดลงไปจนแทบไม่เหลือด้วย

## อ้างอิง

## แหล่งข้อมูลอื่น
* Lick Observatory

หมวดหมู่:หอดูดาวในสหรัฐ
หมวดหมู่:สิ่งก่อสร้างในรัฐแคลิฟอร์เนีย
ละครโทรทัศน์

**ละครโทรทัศน์** คือรายการทางโทรทัศน์ที่มีบทละครและเรื่องราว ไม่รวมถึงรายการจำพวก กีฬา ข่าว เรียลลิตี้โชว์ เกมโชว์ สแตนอัพคอเมดี้ และวาไรตี้โชว์ โดยละครโทรทัศน์โดยมากจะมีหลายตอน เน้นความบันเทิงเป็นหลัก เพื่อการรับชมภายในเคหสถาน

นักแสดงที่แสดงในละครโทรทัศน์จะใช้หลายมุมกล้อง บางครั้งนักแสดงจะไม่ทราบว่าเมื่อไรกล้องจะจับภาพ ทางด้านบทละครโทรทัศน์ ต้องมีความละเอียดทุกขั้นตอนกว่าละครเวที เพราะบทโทรทัศน์เป็นตัวกำหนดมุมกล้อง กำหนดฉาก การแต่งกายของผู้แสดง ดนตรี เสียงประกอบ และบางเรื่องยังมีคอมพิวเตอร์กราฟิกเข้ามาเพื่อความสมจริงอีกด้วย

## ดูเพิ่ม
* ละครโทรทัศน์ไทย
* รายชื่อละครโทรทัศน์ที่ทำเงินสูงสุด

## อ้างอิง
* เวลาสะอาดของทีวี (Clean TV) จากไพร์มไทม์-เวลาเงินเวลาทอง สู่เวลาคุณภาพ (กวนน้ำให้ใส)
* การละคร 
* รวมข้อมูลละครไทย


หมวดหมู่:ศิลปะ
ดินแดนโพ้นทะเลของบริเตน

thumb|ที่ตั้งของดินแดนโพ้นทะเลของสหราชอาณาจักร

**ดินแดนโพ้นทะเลของบริเตน** () คือ ดินแดนที่อยู่ภายใต้อธิปไตยของสหราชอาณาจักร แต่ไม่ได้นับเป็นส่วนหนึ่งของสหราชอาณาจักร ทั้งสิบสี่ดินแดนมีพระมหากษัตริย์สหราชอาณาจักรเป็นประมุขแห่งรัฐ

## ดินแดนโพ้นทะเลของสหราชอาณาจักรในปัจจุบัน
สหราชอาณาจักรมีดินแดนโพ้นทะเลอยู่ 14 แห่งได้แก่:
  

## สกุลเงินตรา
อาณานิคมโพ้นทะเลของสหราชอาณาจักรใช้สกุลเงินตราที่แตกต่างกันไป เช่น ปอนด์สเตอร์ลิง ดอลลาร์สหรัฐ หรือสกุลเงินเฉพาะถิ่น

## อ้างอิง

## แหล่งข้อมูลอื่น

* Foreign and Commonwealth Office – UK Overseas Territories
* United Kingdom Overseas Territories Association
* British Overseas Territories Act 2002 – Text of the Act

หมวดหมู่:ลัทธิล่าอาณานิคม
ส
ดินแดนโพ้นทะเลของบริเตน
หมวดหมู่:ดินแดนในภาวะพึ่งพิง
สหพันธรัฐอินเดียตะวันตก

**สหพันธรัฐอินเดียตะวันตก** หรือ **สหพันธรัฐเวสต์อินดีส** () เป็นสหพันธรัฐที่เกิดจากการรวมกลุ่มกันของอาณานิคมโพ้นทะเลของสหราชอาณาจักรในแถบแคริบเบียน ตั้งแต่ 3 มกราคม พ.ศ. 2501 ถึง 31 พฤษภาคม พ.ศ. 2505 วัตถุประสงค์ในการจัดตั้งคือเพื่อสร้างกลุ่มการเมืองที่มีรูปแบบการปกครองแบบสหพันธรัฐเมื่อได้รับเอกราชสมบูรณ์จากสหราชอาณาจักร ดังเช่นรูปแบบการเมืองการปกครองของประเทศแคนาดาและเครือรัฐออสเตรเลีย อย่างไรก็ตาม สหพันธรัฐดังกล่าวนี้กลับต้องยุบตัวลงเพราะความขัดแย้งทางการเมืองภายใน

## อ้างอิง
* Carmichael, Dr. Trevor A. 2001. *Passport to the Heart: Reflections on Canada Caribbean Relations*. Ian Randle Publishers, Kingston 6, Jamaica. ISBN 976-637-028-1 The book's Forward passage, synopsis 
* Fraser, Cary. 1994. *Ambivalent anti-colonialism : the United States and the genesis of West Indian independence, 1940-1964*. Greenwood Press
* Ghany, Dr Hamid 1996. *Kamal: a Lifetime of Politics Religion and Culture* Multimedia Production Centre, University of the West Indies.
* Gonsalves, Ralph E. 1994. *History and the Future: A Caribbean Perspective*. Quik-Print, Kingstown, St. Vincent.
* Hoyes, F. A. 1963. *The Rise of West Indian Democracy: The Life and Times of Sir Grantley Adams*. Advocate Press.
* Mahabir, Dr Winston 1978 *In and Out of Politics* Inprint Caribbean.
* Mordecai, John, Sir. 1968. *Federation of the West Indies* Evanston, Northwestern University Press
* Wickham, P.W. 1997 "Factors in the Integration and Disintegration of the Caribbean" published as part of *Issues in the Government an Politics of the West Indies*, edited by JG LaGuerre ,Multimedia Production Centre, University of the West Indies.
* Williams, Eric. 1964. *British Historians and the West Indies*. P.N.M. Publishing Company, Port of Spain.

## แหล่งข้อมูลอื่น
* เว็บไซต์ราชวงศ์อังกฤษ
* Why 'Federation' really fell apart  - Sunday, October 22, 2006: Trinidad and Tobago Express

หมวดหมู่:สหพันธรัฐสิ้นสภาพ
หมวดหมู่:รัฐสิ้นสภาพในทวีปอเมริกาเหนือ
หมวดหมู่:ประวัติศาสตร์อเมริกาเหนือ
หมวดหมู่:อดีตอาณานิคมและรัฐในอารักขาของอังกฤษในทวีปอเมริกา‎
หมวดหมู่:รัฐและดินแดนที่ก่อตั้งในปี พ.ศ. 2501
หมวดหมู่:สิ้นสุดในปี พ.ศ. 2505
เอ็ดเวิร์ด นอร์ตัน

**เอ็ดเวิร์ด แฮรริสัน นอร์ตัน** () เกิดวันที่ 18 สิงหาคม ค.ศ. 1969 (พ.ศ. 2512) เป็นนักแสดงชาวอเมริกัน ผู้กำกับภาพยนตร์ เคยได้รับการเสนอชื่อเข้าชิงรางวัลออสการ์ 2 ครั้ง และได้รับรางวัลลูกโลกทองคำ ผลงานที่เป็นที่รู้จักเช่นเรื่อง *Primal Fear*, *American History X* และ *Fight Club*

## ประวัติ
นอร์ตันเกิดในบอสตัน แมสสาชูเซต และโตในโคลัมเบีย แมรีแลนด์  จบการศึกษาปริญญาตรีด้านดาราศาสตร์, ประวัติศาสตร์, ภาษาญี่ปุ่น จากมหาวิทยาลัยเยล เขาเริ่มแสดงหนังในปี 1996 ได้แสดงร่วมกับ ริชาร์ด เกียร์ ใน *Primal Fear* ทำให้เขาได้รับการเสนอชื่อเข้าชิงรางวัลออสการ์ในฐานะนักแสดงสมทบยอดเยี่ยม ต่อมาแสดงใน เรื่อง *Everybody Says I Love You* ของ วู๊ดดี้ อัลเลน และ เรื่อง *The People vs Larry Flynt* ของ ไมโลส์ ฟอร์แมน โดยทั้งสองเรื่องออกฉายในปี 1996 และต่อมารับบทในเรื่อง *American History X* ซึ่งเขาโกนศีรษะเพื่อแสดงเป็นพวกสกินเฮด ถึงแม้จะมีคนพูดถึงเรื่องนี้ไม่ดีแต่เขาก็ได้รับการเสนอชื่อเข้าชิงรางวัลออสการ์เป็นครั้งที่ 2 ในฐานะนักแสดงนำ

ในปี 1999 เขาได้รับเสียงตอบรับที่ดีอย่างมาก เมื่อแสดงนำร่วมกับ แบรด พิตต์ ใน *Fight Club* และต่อมาเขาเริ่มหันมาทำหน้าที่ผู้กำกับ ใน *Keeping the Faith* (2000) ซึ่งเขาแสดงนำเองด้วย หลังจากนั้น ร่วมแสดงกับดารารุ่นใหญ่อย่าง โรเบิร์ต เดอนีโร และ มาร์ลอน แบรนโด ใน *The Score* (2001)รวมถึงได้แสดงเรื่อง 25thhour ในปี2002 ในบทเจ้าพ่อค้ายาเสพติด

## อ้างอิง
* เอ็ดเวิร์ด นอร์ตั้น (Edward Norton)  movieseer.com

 

หมวดหมู่:นักแสดงอเมริกัน
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
หมวดหมู่:ผู้กำกับภาพยนตร์ชาวอเมริกัน
หมวดหมู่:บุคคลจากบอสตัน
อ่าวซานฟรานซิสโก

**อ่าวซานฟรานซิสโก** () เป็นชะวากทะเล/อ่าวขนาดใหญ่ในรัฐแคลิฟอร์เนียของสหรัฐอเมริกา ตั้งอยู่บริเวณเมืองซานฟรานซิสโก, ซานโฮเซ และโอ๊กแลนด์ 

## อ้างอิง
 
หมวดหมู่:ภูมิศาสตร์รัฐแคลิฟอร์เนีย
ซานฟรานซิสโก
หมวดหมู่:อ่าวในมหาสมุทรแปซิฟิก
สตีเวน สปีลเบิร์ก

**สตีเวน อัลลัน สปีลเบิร์ก** () เกิดเมื่อวันที่ 18 ธันวาคม ค.ศ. 1946 เป็นผู้กำกับภาพยนตร์ชาวอเมริกัน ผู้สร้างหนัง สปีลเบิร์กได้รับรางวัลออสการ์ 3 ครั้ง

## ประวัติ
สตีเวน สปีลเบิร์ก เกิดในซินซินเนติ โอไฮโอ  ในครอบครัวชนชั้นกลาง ชาวอเมริกันเชื้อสายยิว  จบการศึกษาจากมหาวิทยาลัยที่แคลิฟอร์เนีย สเตท, ลองบีช ซึ่งเขาไม่เคยเรียนวิชาภาพยนตร์จากมหาวิทยาเลย พออายุ 16 ปี ได้ทำงานกับบริษัทสร้างหนังในท้องถิ่นที่เมืองฟินิกซ์ รัฐแอริโซนาและก็ทำหนังวิทยาศาสตร์ (ไซไฟ) ความยาว 2 ชั่วโมง เรื่อง *Firelight*  จากนั้น  สปีลเบิร์กก็ทำภาพยนตร์สั้นเรื่อง *Amblin* ในปี พ.ศ. 2512 และได้ไปเสนอกับฝ่ายโทรทัศน์ของบริษัทยูนิเวอร์แซล จนได้งานทำภาพยนตร์ออกมา 3 เรื่อง และหนึ่งในนั้นคือ *Duel* หนังเขย่าขวัญที่ทำให้สปีลเบิร์กแจ้งเกิด เพราะหนังได้รางวัลจากยุโรปแถมทำเงินอีกด้วย

ในปี 2518 ได้กำกับหนังเรื่อง *[[จอว์ส]]*  จากนั้นอีก 2 ปี *Close Encounter of the Third Kind* ก็และปี 2524 กับหนังชื่อ *อินเดียน่า โจนส์* โดยสร้างภาค 2 และภาค 3 ในปีหลังๆ ซึ่งประสบความสำเร็จอย่างมากและภาค 4 ในปี 2551 และในปี 2527 สปีลเบิร์กทำหนังเรื่อง *E.T.The Extra-Terrestrial* ความสัมพันธ์เพื่อนรักจากต่างดาวกับเด็กน้อย 

นอกจากนี้สปีลเบิร์กยังทำหนังเครียดๆ อย่าง *The Color Purple* (ชีวิตของหญิงผิวดำที่ถูกกดขี่) ซึ่งในฉบับ 2023 เขายังทำหน้าที่เป็นโปรดิวเซอร์, *Empire of the Sun* (เด็กในสงครามโลกครั้งที่ 2) และ *Schindler list* (การฆ่าล้างเผ่าพันธุ์ชาวยิว), *West Side Story* (โศกนาฏกรรมหนุ่มสาวที่ดัดแปลงจากโรมิโอกับจูเลียต)

ทางด้านชีวิตส่วนตัว เขาแต่งงาน 2 ครั้ง  คนแรกกับอามี่ ไอร์วิ่ง แล้วหย่ากัน คนที่สองชื่อ เคท แคปชอว์ นางเอกอินเดียน่า โจนส์ ภาค 2 มีลูก 5 คน คือ แม็กซ์ ซาซ่า ซอว์เยอร์ ธีโอ และลูกบุญธรรมคือเจสสิก้า 

## ผลงานภาพยนตร์

## ผลตอบรับ
รวบรวมผลตอบรับทั้งคำวิจารณ์และรายได้ จากการกำกับภาพยนตร์ทั้งหมด 35 เรื่องของ สตีเวน สปีลเบิร์ก

16px 

สีแดง  สีส้ม  สีเขียว 

$ 

## รางวัลที่ได้รับ
จำนวนรางวัลที่เข้าชิงและได้รับจากภาพยนตร์ของ สตีเวน สปีลเบิร์ก

## อ้างอิง

สตีเวน สปีลเบิร์ก คอลัมน์รู้ไปโม้ด 
History Channel - Wealth & Power

## แหล่งข้อมูลอื่น

* IMDb 
* TMC 

หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:ผู้กำกับภาพยนตร์ยอดเยี่ยม รางวัลออสการ์
หมวดหมู่:ชาวอเมริกันเชื้อสายยิว
หมวดหมู่:ผู้ได้รับเครื่องราชอิสริยาภรณ์เคบีอี
ออเรียนทัลออร์ทอดอกซ์

**นิกายออเรียนทัลออร์ทอดอกซ์** () เป็นนิกายในศาสนาคริสต์ตะวันออกที่ยอมรับมติสภาสังคายนาสากลเฉพาะ 3 ครั้ง ได้แก่ สังคายนาไนเซียครั้งที่หนึ่ง สังคายนาคอนสแตนติโนเปิลครั้งที่หนึ่ง และสังคายนาแห่งเอเฟซัส และไม่ยอมรับมติของสภาสังคายนาแห่งแคลซีดัน ดังนั้นกลุ่มคริสตจักรออเรียนทัลออร์ทอดอกซ์จึงมีอีกชื่อว่า**คริสตจักรออเรียนทัลเก่า** คริสตจักรไมอาฟิไซต์ หรือคริสตจักรนอน-แคลซีโดเนียน ฝ่ายคริสตจักรตะวันตกและคริสตจักรอีสเทิร์นออร์ทอดอกซ์เรียกว่าคริสตจักรกลุ่มนี้ว่าพวก "เอกธรรมชาตินิยม" (Monophysitism) คริสตจักรในนิกายนี้ไม่ได้ร่วมสามัคคีธรรมกับคริสตจักรอีสเทิร์นออร์ทอดอกซ์แต่อยู่ระหว่างการเสวนาเพื่อกลับไปรวมกันเป็นเอกภาพ

คนมักเข้าใจสับสนระหว่าง *ออเรียนทัลออร์ทอดอกซ์* กับ *อีสเทิร์นออร์ทอดอกซ์* เพราะคำว่า Oriental และ Eastern มีความหมายเหมือนกันว่า "ตะวันออก" แต่ในความจริงเป็นคนละกลุ่มกัน ออเรียนทัลออร์ทอดอกซ์ประกอบด้วย 5 กลุ่ม ได้แก่ คอปติกออร์ทอดอกซ์ เอธิโอเปียนออร์ทอดอกซ์ เอริเทรียนออร์ทอดอกซ์ ซีเรียกออร์ทอดอกซ์ และคริสตจักรอัครทูตอาร์มีเนียน ห้าคริสตจักรนี้แม้จะรวมอยู่ในคอมมิวเนียนเดียวกันแต่ก็มีระบบการปกครองแยกกันเป็นเอกเทศ

คริสตจักรออเรียนทัลออร์ทอดอกซ์แยกออกมาจากคริสตจักรอื่น ๆ เพราะมีความเห็นขัดแย้งกันในเรื่องการใช้ศัพท์บางคำอธิบายลักษณะของพระคริสต์ (เรียกว่าปัญหาทางศัพทวิทยาทางคริสตวิทยา) สังคายนาไนเซียครั้งที่หนึ่ง มีมติว่าพระคริสต์เป็นพระเจ้า กล่าวคือพระคริสต์ผู้เป็นพระบุตรมีสาระเดียวกันกับพระเจ้าพระบิดา และสังคายนาแห่งเอเฟซัส มีมติว่าพระเยซูผู้เป็นทั้งพระเจ้าและมนุษย์ทรงมีภาวะเดียว ต่อมาอีก 20 ปี สังคายนาแคลซีดันได้มีมติว่าพระเยซูทรงมีทั้งธรรมชาติมนุษย์และธรรมชาติพระเจ้าอย่างสมบูรณ์ในตัวบุคคลเดียว หลายคนไม่ยอมรับเพราะเห็นว่ามตินี้เป็นคำสอนนอกรีตแบบเดียวกับลัทธิเนสทอเรียสซึ่งถูกประณามไปแล้วที่เอเฟซัสเพราะเห็นว่าพระคริสต์มีของสองภาวะแตกต่างกัน ภาวะหนึ่งคือพระเจ้า อีกภาวะคือมนุษย์

## อ้างอิง

## ข้อมูลเพิ่มเติม
* อีสเทิร์นออร์ทอดอกซ์

หมวดหมู่:นิกายในศาสนาคริสต์
หมวดหมู่:ก่อตั้งในคริสต์ศตวรรษที่ 5
เทศบาลเมืองชะอำ

**เทศบาลเมืองชะอำ** เป็นองค์กรปกครองส่วนท้องถิ่นประเภทเทศบาลเมือง ตั้งอยู่ในอำเภอชะอำ จังหวัดเพชรบุรี เป็นที่ตั้งของสถานที่ท่องเที่ยวที่มีชื่อเสียง คือ หาดชะอำ  เดิมเป็นเทศบาลตำบลชะอำ และได้ยกฐานะเป็นเทศบาลเมืองเมื่อ พ.ศ. 2547

## ประวัติ
[thumb|200px|left|[พระบาทสมเด็จพระปรมินทรมหาภูมิพลอดุลยเดชเสด็จเยี่ยมราษฎร ณ สำนักงานเทศบาลตำบลชะอำในอดีต]]
ชะอำเดิมมีชื่อว่า "ชะอาน" ในสมัยกรุงศรีอยุธยาครั้งสมเด็จพระนเรศวรมหาราชและสมเด็จพระเอกาทศรถ ทรงนำทัพมาทางใต้ เมื่อมาถึงเมืองนี้ไพร่พล ช้าง ม้า และได้ชำระล้างอานม้า จึงได้ชื่อว่า "ชะอาน" ต่อมาชื่อนี้จึงเพี้ยนมาเป็นชะอำ ชะอำครั้งอดีตเริ่มมีความเจริญทางด้านทางท่องเที่ยว ตั้งแต่ทางรถไฟสายใต้สร้างมาถึงในราวปี พ.ศ. 2459 ชายหาดชะอำเป็นแหล่งท่องเที่ยว ที่รู้จักกันมานานแล้ว แต่ในอดีตยังไม่ได้รับการพัฒนาเท่าที่ควร จนกระทั่งปี พ.ศ. 2464 พระเจ้าบรมวงศ์เธอ กรมพระนราธิปประพันธ์พงศ์ และพระบรมวงศานุวงศ์ ข้าราชบริพารในสมัยนั้นได้ออกสำรวจพื้นที่ชายทะเลที่ชะอำ ได้ทรงมาจับจองที่ดินชายทะเลตำบลชะอำ 

ชะอำในอดีตเป็นพื้นที่ในความดูแลของเขตอำเภอท่ายาง จังหวัดเพชรบุรี มีสภาพเป็นป่า พื้นที่ส่วนด้านชายทะเลเป็นดงกระบองเพชรป่าหนามเสมาสลับกับต้นมะขามเทศและต้นรัก การประกอบอาชีพในอดีตประกอบอาชีพเกษตรกรรม ทำนา ทำไร่สับปะรด และทำการประมง หมู่บ้านชะอำนั้นตั้งอยู่หลังสถานีรถไฟบ้านชะอำทางทิศตะวันตกของทางรถไฟ หมู่บ้านชายทะเลนี้เป็นเป็นเพียงหมู่บ้านเล็ก ๆ ที่บ้านปากคลอง และบ้านหนองแจง เมื่อชะอำเริ่มเป็นที่รู้จักว่า เป็นเมืองชายทะเลที่สงบเงียบ ธรรมชาติสวยงาม อีกทั้งมีแหล่งน้ำจืดที่อุดมสมบูรณ์ ทำให้มีราษฎรอพยพมาปลูกสร้างบ้านเรือนอยู่อาศัยเพิ่มขึ้นเรื่อย ๆ จากชุมชนเล็ก ๆ ขยายตัวเป็นชุมชนใหญ่ มีการรวมตัวจัดตั้งเป็นหมู่บ้าน ให้ชื่อว่าหมู่บ้าน "สหคาม" โดยพระบาทสมเด็จพระมงกุฎเกล้าเจ้าอยู่หัว ได้โปรดเกล้าแต่งตั้งพระเจ้าบรมวงศ์เธอกรมพระนราธิปประพันธ์พงษ์เป็นผู้ใหญ่บ้านคนแรก พระบรมวงศ์เธอ กรมพระนราธิปประพันธ์พงศ์ ได้ทรงวางผังเมืองชะอำ วางผังเมืองชะอำ วางผังตัดถนน และมีพระประสงค์เพื่อให้ชะอำเป็นที่พักตากอากาศตามแผนพัฒนาชะอำที่พระองค์ได้จัดทำขึ้น โดยมีกรมหมื่นพิทยาลงกรณ์ เจ้าพระยาธรรมศักดิ์มนตรี และพระยามโนปกรณ์ฯ ร่วมเป็นที่ปรึกษา 

ชะอำจึงเป็นเมืองตากอากาศที่มีชื่อเสียงแห่งหนึ่งของประเทศไทยที่รู้จักกันในหมู่ชาวต่างประเทศและยังเป็นที่ตั้งของพระราชนิเวศน์มฤคทายวันซึ่งเป็นพระราชวังฤดูร้อน

## ภูมิศาสตร์
* **ทิศเหนือ** ติดเขตตำบลเขาใหญ่ ตำบลบางเก่า อำเภอชะอำ จังหวัดเพชรบุรี
* **ทิศใต้** ติดเขตเทศบาลนครหัวหิน อำเภอหัวหิน จังหวัดประจวบคีรีขันธ์
* **ทิศตะวันออก** ติดชายฝั่งทะเลอ่าวไทยตลอดแนวเขตเทศบาล
* **ทิศตะวนตก** ติดทางรถไฟสายใต้ เป็นแนวตั้งฉากกับทางรถไฟเป็นระยะทาง 3 กิโลเมตร โดยขนานกับทางรถไฟสายใต้ตลอดแนวเขต

## การศึกษา
;อุดมศึกษา
* มหาวิทยาลัยเวบสเตอร์ 
* มหาวิทยาลัยนานาชาติสแตมฟอร์ด 
* มหาวิทยาลัยศิลปากร วิทยาเขตสารสนเทศเพชรบุรี
;ประถมศึกษา
* โรงเรียนเทศบาล 9 โรงเรียน
* โรงเรียนแก่นจันทร์วิทยา

## อ้างอิง

ชะอำ
ชะอำ
เทศบาลเมืองชะอำ
ฮะจิบัง ราเมน

thumb|ร้านฮะจิบัง ราเมนในประเทศญี่ปุ่น
**ฮะจิบัง ราเมน** () เป็นธุรกิจร้านอาหารญี่ปุ่น ประเภทราเมน ของบริษัท ไทยฮะจิบัง จำกัด ประเทศญี่ปุ่น เริ่มเปิดกิจการในวันที่ 11 กุมภาพันธ์ พ.ศ. 2510 บนถนนหลวงสายที่ 8 เมืองคางะ จังหวัดอิชิกาวะ ด้วยเหตุนี้จึงได้ตั้งชื่อร้านว่า "ฮะจิบัง" ซึ่งหมายความว่า "หมายเลข 8" และมีคามาโบโกะที่มีลวดลายแตกต่างจากที่อื่น ๆ คือ เป็นลายหมายเลข 8 ทำให้เป็นที่จดจำของลูกค้า 
thumb|ราเมนของร้านฮะจิบังในญี่ปุ่น
ปัจจุบัน ฮะจิบัง ราเมน มีสาขาในประเทศญี่ปุ่นทั้งหมด 154 สาขา และมีสาขาอยู่ในต่างประเทศ ได้แก่ ประเทศไทย ฮ่องกง และไต้หวัน รวม 127 สาขา (ข้อมูลเมื่อ 7 กุมภาพันธ์ พ.ศ. 2560) ในประเทศไทยมีสาขามากที่สุด คือ 150 สาขา (ข้อมูลเมื่อ 14 กุมภาพันธ์ พ.ศ. 2565)

ฮะจิบัง ราเมน เริ่มเปิดกิจการสาขาแรกในประเทศไทยที่ศูนย์การค้าสีลมคอมเพล็กซ์ เมื่อปี พ.ศ. 2535 เจ้าของ คือ บริษัท ไทยฮะจิบัง จำกัด 

## อ้างอิง

## แหล่งข้อมูลอื่น
* เว็บไซต์ฮะจิบัง ราเมน 
* เว็บไซต์ฮะจิบัง ราเมน ประเทศไทย 

หมวดหมู่:ธุรกิจอาหาร
หมวดหมู่:ภัตตาคารในประเทศญี่ปุ่น
หมวดหมู่:ภัตตาคารในประเทศไทย
หมวดหมู่:ภัตตาคารอาหารญี่ปุ่น
หมวดหมู่:ร้านราเม็ง
จมูก

**จมูก** เป็นส่วนที่ยื่นออกมาจากตรงกึ่งกลางของใบหน้า รูปร่างของจมูกมีลักษณะเป็นรูปสามเหลี่ยมพีระมิด  ฐานของรูปสามเหลี่ยมวางปะ ติดกับหน้าผากระหว่างตาสองข้าง สันจมูกหรือดั้งจมูก มีรูปร่างและขนาดต่างๆกัน ยื่นตั้งแต่ฐานออกมาข้างนอกและลงข้างล่างมาสุดที่ปลายจมูกอีกด้านหนึ่งของรูปสามเหลี่ยมห้อยติดกับริมฝีปากบนรู จมูกเปิดออกสู่ภายนอกทางด้านนี้ รูจมูกทำหน้าที่เป็นทางผ่านของอากาศที่หายใจเข้าไปยังช่องจมูกและกรองฝุ่นละอองด้วย 

จมูกเป็นอวัยวะรับสัมผัสที่สำคัญอย่างหนึ่งของร่างกาย โดยทำหน้าที่รับกลิ่นของสิ่งที่อยู่รอบๆตัวเรา เช่นกลิ่นอาหาร กลิ่นดอกไม้ ฯลฯ นอกจากนี้ยังเป็นทางผ่านของอากาศที่เราหายใจอยู่ตลอดเวลา โดยทำหน้าที่กรองอากาศ ปรับอุณหภูมิ และความชื้นของอากาศก่อนที่จะเข้าสู่ปอด คือ ถ้าอากาศเย็น จมูกจะปรับให้อุ่นขึ้น ถ้าอากาศแห้งมาก จมูกจะให้อากาศชุ่มชื้น นอกจากนี้จมูกยังช่วยในการปรับเสียงที่เราพูดให้กังวานน่าฟังอีกด้วย

## ส่วนประกอบ
จมูก มีโครงร่างเป็นกระดูกแข็งและกระดูกอ่อน ภายนอกหุ้มด้วยผิวหนัง ภายในบุด้วยแผ่นเยื่อเมือกโดยตลอด ส่วนประกอบของจมูกมีดังนี้
#สันจมูก เป็นกระดูกอ่อนที่เริ่มตั้งแต่ใต้หัวคิ้ว ส่วนบนเป็นกระดูกที่เรียกว่าดั้งจมูก ส่วนล่างเป็นกระดูกอ่อน มีเนื้อเยื่อและผิวหนังปกคลุมอยู่ภายนอก
#รูจมูก มีอยู่ 2 ข้าง ตรงส่วนล่างของจมูก ภายในมีขนจมูกทำหน้าที่ป้องกันฝุ่นละอองในขณะหายใจเข้า
#โพรงจมูก อยู่ถัดจากรูจมูกเข้าไปข้างใน ชึ่งเป็นที่พักของอากาศก่อนจะถูกสูดเข้าปอด โพรงจมูกทำหน้าที่ควบคุมอุณหภูมิและความชื้นของอากาศ โดย หลอดเลือดฝอยชึ่งมีอยู่มากมายตามแผ่นเยื่อเมือกจะถ่ายเทความร้อนออกมาทำให้อากาศชุ่มชื้น แผ่นเยื่อเมือกเองก็จะทำหน้าที่ปรับความชื้นให้กับอากาศพร้อม ทั้งดักจับฝุ่นละอองที่เล็ดลอดผ่านขนจมูกเข้าไปแล้วขับทิ้งออกมาเป็นน้ำมูกนั่นเอง บริเวณด้านบนของโพรงจมูกมีปลายประสาท ทำหน้าที่รับกลิ่นอยู่มากมาย ภายในจมูกยังมีรูเปิดของ ท่อน้ำตาชึ่งเป็นที่ระบายน้ำตาลงมาในโพรงจมูก เพื่อไม่ให้เอ่อล้นออกมานอกลูกตา เมื่อเราร้องไห้จะมีน้ำตาออกมามาก น้ำตาส่วนหนึ่งไหลลงมาตามท่อนี้เข้าสู่ช่องจมูก ทำให้เห็นเป็นน้ำมูกใสๆ ไหลออกมา ทางจมูก เวลาร้องไห้จึงมักจะคัดจมูกและมีน้ำมูกไหลออกมาด้วย
#โพรงอากาศรอบจมูก (ไชนัส) เป็นโพรงกระดูกที่อยู่ในบริเวณรอบๆ จมูก มีอยู่ 4 คู่ คือ บริเวณกึ่งกลางหน้าผากเหนือคิ้วทั้งสองข้าง 1 คู่ บริเวณใต้สมองทั้งสองข้าง 1 คู่ บริเวณค่อนไปข้าง หลังของกระดูกจมูก 1 คู่ และอยู่บริเวณสองข้างของ จมูกอีก 1 คู่โพรงอากาศเหล่านี้มีเยื่อบางๆ อยู่เช่นเดียวกับ ช่องจมูก และโพรงอากาศเหล่านี้ก็จะเปิดเข้าดูช่อง จมูกโดยตรงด้วย ดังนั้น ถ้ามีอะไรผิดปกติเกิดขึ้นที่ช่องจมูกก็มีผลต่อโพรงอากาศนี้ด้วย

## การได้รับกลิ่น
กระเปาะรับกลิ่นคือบริเวณที่เยื่อบุภายในโพรงจมูกมีประสาทสำหรับรับกลิ่นอยู่ทั่วไป ซึ่งเชื่อมโยงไปสู่สมอง เมื่อกลิ่นผ่านเข้าไปในโพรงจมูก กลิ่นมากกระทบปลาย ประสาทสัมผัสรับกลิ่น ปลายประสาทรับกลิ่นส่งกระแสประสาทไปสู่สมอง เพื่อแปลความหมายของสิ่งที่ได้รับ


หมวดหมู่:ศีรษะและคอ
หมวดหมู่:ระบบรู้กลิ่น
หมวดหมู่:ระบบทางเดินหายใจ
หลอดเลือดดำลึก

thumb|หลอดเลือดดำชั้นลึกของรยางค์บน
**หลอดเลือดดำชั้นลึก** () เป็นคำที่ใช้อธิบายหลอดเลือดดำที่อยู่ลึกลงไปในร่างกาย ต่างจากหลอดเลือดดำที่อยู่ใกล้กับพื้นผิวของร่างกายที่เรียกว่าหลอดเลือดดำชั้นผิว

หลอดเลือดดำชั้นลึกมักจะอยู่ข้างหลอดเลือดแดงที่มีชื่อเดียวกัน (เช่น หลอดเลือดดำต้นขา (femoral vein) ที่อยู่ข้างหลอดเลือดแดงต้นขา (femoral artery)) เรียกลักษณะหลอดเลือดดำนี้ว่า venae comitantes หลอดเลือดดำชนิดนี้จะลำเลียงเลือดได้เป็นปริมาณมาก การอุดตันของหลอดเลือดดำชั้นลึกมักทำให้เกิดภาวะหลอดเลือดมีลิ่มเลือด (thrombosis) ซึ่งอันตรายถึงชีวิต การอุดตันของหลอดเลือดดำชั้นลึกนี้มีคำเรียกเฉพาะว่า *deep vein thrombosis*

## ตัวอย่างหลอดเลือดดำชั้นลึก
* หลอดเลือดดำคอชั้นใน (internal jugular vein)

#### [[รยางค์บน]]
* หลอดเลือดดำแขน (brachial vein)
* หลอดเลือดดำเรเดียล (radial vein)
* หลอดเลือดดำอัลนา (ulnar vein)

#### [[รยางค์ล่าง]]
* หลอดเลือดดำต้นขา (femoral vein) หรือบางครั้งเรียกว่า *หลอดเลือดดำต้นขาชั้นผิว (superficial femoral vein) * ซึ่งอาจทำให้สับสนได้
* หลอดเลือดดำต้นขาชั้นลึก (profunda femoris vein)
* หลอดเลือดดำขาพับ (popliteal vein)
* หลอดเลือดดำพีโรเนียล (peroneal vein)
* หลอดเลือดดำแอนทีเรียร์ทิเบียล (anterior tibial vein)
* หลอดเลือดดำโพสทีเรียร์ทิเบียล (posterior tibial vein)

## ดูเพิ่ม
* ภาวะหลอดเลือดมีลิ่มเลือด
* หลอดเลือดดำชั้นผิว

หมวดหมู่:ระบบไหลเวียนโลหิต
*
อาร์เคนสโตน

**อาร์เคนสโตน** (Arkenstone) เป็นชื่อเพชรดวงหนึ่งในปกรณัมชุดมิดเดิลเอิร์ธ ของ เจ. อาร์. อาร์. โทลคีน ปรากฏในเรื่อง *[[เดอะฮอบบิท]]* โดยเป็นเพชรดวงใหญ่มาก พบที่ใต้ภูเขาโลนลี่ แห่งอาณาจักรเอเรบอร์ โดยธราอินกษัตริย์ของคนแคระ และได้กลายเป็นมรดกประจำตระกูล สืบทอดต่อมาในสายวงศ์ของดูริน เพชรนี้สูญหายไปเมื่อคราวที่มังกรสม็อก บุกโจมตีอาณาจักรเอเรบอร์และยึดเอาทรัพย์สมบัติของพวกคนแคระไปจนหมด

ในเรื่อง *เดอะฮอบบิท* เมื่อธอริน กษัตริย์คนแคระและพวก ยึดเอเรบอร์คืนมาได้ บิลโบ แบ๊กกิ้นส์ ฮอบบิทที่ร่วมเดินทางไปในภารกิจคราวนั้นในตำแหน่ง "หัวขโมย" กลับขโมยเพชรอาร์เคนสโตนเสียเอง แล้วนำไปให้กษัตริย์เอลฟ์ใช้เป็นเครื่องต่อรองกับธอริน ทำให้ธอรินโกรธมาก อย่างไรก็ดีในภายหลังทั้งหมดสามารถปรับความเข้าใจกันได้ ธอรินเสียชีวิตหลังสงครามห้าทัพ คนแคระนำเพชรนี้ฝังไว้ในหลุมศพข้างกายของธอรินด้วย

## อ้างอิง
* เจ. อาร์. อาร์. โทลคีน, *[[เดอะฮอบบิท]]*

หมวดหมู่:อัญมณีในตำนานของโทลคีน
สม็อก (ตัวละคร)

:*สม็อก (smog) ที่หมายถึงมลพิษทางอากาศชนิดหนึ่ง ดูที่ [[หมอกควัน]]*

**สม็อก** (Smaug) หรือ **สเมาก์** () เป็นชื่อมังกร ในปกรณัมชุดมิดเดิลเอิร์ธ ของ เจ. อาร์. อาร์. โทลคีน ปรากฏในเรื่อง *[[เดอะฮอบบิท]]* ได้ชื่อว่าเป็นมังกรตัวสุดท้ายของมิดเดิลเอิร์ธ มีสมญาอื่นว่า *สม็อกมังกรทอง* หรือ *สม็อกผู้เรืองรอง* มันสามารถพ่นไฟได้ จึงเชื่อว่าเป็นมังกรในตระกูลมังกรไฟ และสามารถบินได้

สม็อกบุกโจมตีอาณาจักรเอเรบอร์ในปี 2770 ของยุคที่สาม ทำให้คนแคระแห่งอาณาจักรเอเรบอร์ต้องหลบลี้หนีภัยไปอาศัยอยู่ในที่ต่างๆ มันครอบครองทรัพย์สมบัติในอาณาจักรแห่งนั้นอยู่นานกว่าสองร้อยปี และมักออกอาละวาดที่เมืองเอสการ็อธ เมืองเดล ซึ่งเป็นอาณาจักรมนุษย์ในแถบใกล้เคียงอยู่เสมอ 

สม็อกอาศัยอยู่ในถ้ำซึ่งมันขนเอาทรัพย์สมบัติของเอเรบอร์มากองรวมกันแล้วนอนทับเอาไว้ ใต้ท้องของสม็อกจึงมีแต่เพชรนิลจินดาที่ฝังแน่นอยู่กับพุงของมัน แต่บิลโบ แบ๊กกิ้นส์ ที่ลอบเข้าไปในรังของมันเพื่อหาอาร์เคนสโตนและได้ค้นพบจุดอ่อนที่หน้าอกซ้าย ว่าไม่มีสิ่งใดปกคลุม เขานำเรื่องออกมาบอกคนแคระ แต่นกทรัชสอดแนมนำความกลับไปแจ้งแก่บาร์ด นักธนูแห่งเดล ทำให้เขาสามารถยิงธนูใส่จุดอ่อนนั้นเมื่อสม็อกบินมาอาละวาดทำลายเมืองเดลอีก ด้วยคิดว่าเมืองเดลให้ความช่วยเหลือแก่ศัตรูที่ลอบเข้าไปสอดแนมในรังของมัน สม็อกจึงเสียชีวิตด้วยน้ำมือของบาร์ด

## ที่มา
แนวคิดในการประพันธ์ มังกร ของโทลคีน สอดคล้องกับตำนานปรัมปราหลายแห่งที่กล่าวถึงมังกรว่า เป็นสิ่งมีชีวิตที่ชอบสมบัติ และมักนอนอยู่บนกองสมบัติของตัว งานประพันธ์เก่าแก่ที่แสดงความข้อนี้คือ บทกวีแองโกล-แซกซอน เรื่อง "เบวูล์ฟ" ซึ่งโทลคีนเป็นศาสตราจารย์ทางด้านภาษาแองโกล-แซกซอน ในระหว่างช่วงปี ค.ศ. 1925-1945 มังกรในเรื่องเบวูล์ฟยังออกอาละวาดเนื่องจาก *ถ้วยทองคำ* ถูกขโมยไป เช่นเดียวกับอาร์เคนสโตนที่บิลโบขโมยออกมาในเรื่อง *เดอะฮอบบิท*

## อ้างอิง

หมวดหมู่:ตัวละครในเดอะฮอบบิท
หมวดหมู่:ตัวละครที่เป็นมังกร
หลอดเลือดดำมีเดียน คิวบิตัล

ในกายวิภาคศาสตร์ของมนุษย์ **หลอดเลือดดำมีเดียน คิวบิตัล** หรือ **หลอดเลือดดำมีเดียน เบซิลิค** (median cubital vein หรือ median basilic vein) เป็นหลอดเลือดดำชั้นผิวของรยางค์บน เชื่อมระหว่างหลอดเลือดดำเบซิลิค (basilic vein) และหลอดเลือดดำเซฟาลิค (cephalic vein) หลอดเลือดนี้ทอดตัวอยู่บนแอ่งแขนพับ (cubital fossa) บนเอ็นแผ่ไบซิพิตัล (Bicipital aponeurosis) มักใช้ในการเจาะหลอดเลือดดำ (venipuncture) 

หลอดเลือดดำมีเดียน คิวบิตัลมีความแปรผันอย่างมากในแต่ละบุคคล ในคนส่วนใหญ่แล้วหลอดเลือดจะมีลักษณะเรียงตัวเป็นอักษร "H" โดยมีหลอดเลือดดำเซฟาลิกและเบซิลิคเป็นขาด้านข้างของตัว H และเส้นตรงกลางคือหลอดเลือดดำมีเดียน คิวบิตัล หรืออาจมีลักษณะเป็นอักษร "M" โดยหลอดเลือดมีเดียน คิวบิตัลแยกออกเป็น 2 ขาไปรวมกับหลอดเลือดดำเซฟาลิคและเบซิลิค

## แหล่งข้อมูลอื่น
* SUNY Labs 
* SUNY Radiology 

หมวดหมู่:กายวิภาคศาสตร์ของรยางค์บน
มีเดียน คิวบิตัล
หลอดเลือดดำผิว

thumb|หลอดเลือดดำชั้นผิวของรยางค์บน
**หลอดเลือดดำชั้นผิว** () เป็นคำที่ใช้อธิบายหลอดเลือดดำที่อยู่ชิดกับพื้นผิวของลำตัว ซึ่งต่างกับหลอดเลือดดำอีกชนิดหนึ่งที่อยู่ลึกลงไปจากผิวหนัง เรียกว่าหลอดเลือดดำชั้นลึก (deep vein)

หลอดเลือดดำชั้นผิวจะไม่ทอดคู่กับหลอดเลือดแดงเหมือนกับหลอดเลือดดำชั้นลึกที่จะมีลักษณะเป็น venae comitantes หรือลักษณะทอดคู่ขนาบหลอดเลือดแดงที่มีชื่อเดียวกัน

หลอดเลือดดำชั้นผิวมีความสำคัญในทางสรีรวิทยาในแง่การระบายความร้อนให้แก่ร่างกาย เมื่อร่างกายมีอุณหภูมิสูงขึ้น ร่างกายจะลัดเลือดจากหลอดเลือดดำชั้นลึกมายังหลอดเลือดดำชั้นตื้นเพื่อระบายความร้อนออกไปยังสิ่งแวดล้อม หลอดเลือดดำชั้นผิวสามารถมองเห็นได้จากผิวหนัง โดยเฉพาะเมื่ออวัยวะนั้นอยู่ต่ำกว่าระดับหัวใจ หลอดเลือดดำชั้นผิวจะพองออก สังเกตได้เมื่อเรายกแขนขึ้นเหนือระดับหัวใจ เลือดจะไหลออกจากหลอดเลือดนั้น แต่เมื่อเราวางแขนลงในระดับต่ำกว่าหัวใจ เลือดจะไหลกลับเข้ามาใหม่ หลอดเลือดนี้สามารถเห็นได้ชัดขึ้นเมื่อเรายกของหนักๆ

ในทางสรีรวิทยา หลอดเลือดดำชั้นผิวนี้ไม่มีความสำคัญเท่าหลอดเลือดดำชั้นลึก เพราะขนส่งเลือดในปริมาณน้อยกว่า และบางครั้งหลอดเลือดนี้สามารถตัดเอาออกได้โดยไม่ก่อให้เกิดความผิดปกติใดๆ เรียกว่าวิธี *vein stripping* ซึ่งเป็นการรักษาหลอดเลือดดำขอด (varicose vein) ที่ใช้กันในปัจจุบัน

### ตัวอย่างหลอดเลือดดำชั้นผิว
* หลอดเลือดดำคอชั้นนอก (external jugular vein)

#### [[รยางค์บน]]
* หลอดเลือดดำเซฟาลิค (cephalic vein)
* หลอดเลือดดำมีเดียน คิวบิตัล (median cubital vein) มักใช้ในการเจาะเลือด (venipuncture)
* หลอดเลือดดำเบซิลิค (basilic vein)

#### [[รยางค์ล่าง]]
* หลอดเลือดดำซาฟีนัสเส้นเล็ก (small saphenous vein)
* หลอดเลือดดำซาฟีนัสเส้นใหญ่ (great saphenous vein)

## ดูเพิ่ม
* หลอดเลือดดำขอด
* หลอดเลือดดำชั้นลึก

## แหล่งข้อมูลอื่น
* The Veins of the Lower Extremity, Abdomen, and Pelvis  - Gray's Anatomy
* Varicose vein therapy - medlineplus.org

หมวดหมู่:ระบบไหลเวียนโลหิต
*
ยัติภาค

**ยัติภาค** (dash) เป็นเครื่องหมายวรรคตอนสากลอย่างหนึ่ง มีลักษณะเป็นขีดแนวนอนกลางบรรทัด ซึ่งเขียนให้ยาวกว่ายัติภังค์ ในคอมพิวเตอร์และงานพิมพ์ ยัติภาคอาจมีความยาวต่างกัน แต่ที่ใช้บ่อยคือ *en dash* (–) และ *em dash* (—)

## การใช้งาน
* ใช้ในความหมายว่า "และ" หรือ "กับ"
** ฟุตบอลคิงส์คัปชิงชนะเลิศระหว่างไทย–อินโดนีเซีย
* ใช้ขยายความคำที่อยู่ข้างหน้า เหมือนเช่นไวยากรณ์ของภาษาอังกฤษ
** ถิ่น–พายัพ (หมายความว่า เป็นภาษาถิ่นที่ใช้ในภาคพายัพ)
* ใช้ในความหมายว่า "ถึง" เช่นเดียวกับยัติภังค์
** ตั้งแต่วันจันทร์–วันเสาร์
* ใช้ในความหมายว่า "เป็น"
** พจนานุกรมฝรั่งเศส–ไทย
* ใช้เป็นสัญลักษณ์นำหัวข้อย่อยที่ไม่ต้องการเรียงลำดับ
*: สาเหตุที่ทำให้คนกรุงเทพฯ เครียด
*: – รถติด
*: – น้ำมันแพง
*: – เป็นหนี้ธนาคาร
*: – รายได้ไม่เพียงพอกับค่าใช้จ่าย

## อักขระยูนิโคด
ยัติภาคในรหัสยูนิโคดมีหลายตัวให้เลือกใช้ ดังนี้

อย่างไรก็ตาม ในคอมพิวเตอร์ที่ไม่มีรหัสยูนิโคดให้ใช้ สามารถใช้ยัติภังค์สองหรือสามตัวต่อกันแทนได้ (--, ---)

ยัติภาค
แองกลิคัน

**นิกายแองกลิคัน** () คือคำที่กล่าวถึงความเชื่อหรือการปฏิบัติของนิกายศาสนาคริสต์ที่มีประวัติเกี่ยวข้องกับ หรือ มีการปฏิบัติที่คล้ายคลึงกับคริสตจักรแห่งอังกฤษ คำว่า “แองกลิคัน”  มาจากคำว่า “ecclesia anglicana”  ในภาษาละตินสมัยกลางที่ใช้กันมาตั้งแต่ ค.ศ. 1246 หมายความว่า **คริสตจักรอังกฤษ** (the English Church) ผู้นับถือนิกายอังกลิคันส่วนใหญ่เป็นสมาชิกของวัดในกลุ่มที่เรียกว่า “กลุ่มอังกลิคัน” (Anglican Communion) แต่ก็ยังมีวัดที่เป็นอังกลิคันแต่มิได้เป็นส่วนหนึ่งของ “กลุ่มอังกลิคัน” เช่นกลุ่มที่เรียกตนเองว่า “Continuing Anglican Churches” 

ความเชื่อของแองกลิคันจะพบได้ในคำเขียนในพระวรสาร ประเพณีของโบสถ์สาวก และผู้สอนศาสนาแต่เดิม ลักษณะโครงสร้าง ความเชื่อทางเทววิทยา และลักษณะการทำพิธีเป็นลักษณะเอกลักษณ์ที่เป็นสายกลางระหว่าง โรมันคาทอลิกและโปรเตสแตนต์ หรือที่เรียกว่า “ทางสายกลาง” ของนิกายทั้งสาม

นิกายย่อยในกลุ่มอังกลิคันได้แก่:
* คริสตจักรแห่งอังกฤษ
* คริสตจักรแห่งไอร์แลนด์ (Church of Ireland)
* คริสตจักรอิปิสโคปอลสกอต (Scottish Episcopal Church) 
* คริสตจักรในเวลส์ (Church in Wales) 

## ดูเพิ่ม
* นิกายของศาสนาคริสต์ 

## อ้างอิง
ปราสาทนาคพันธ์

thumb|right|สระน้ำตรงกลางของปราสาทนาคพันธ์
thumbnail|ถนนไปที่วัด
**ปราสาทนาคพันธ์** ( *บฺราสาทนาคพันฺธ*; )  เป็นปราสาทขนาดเล็ก ตั้งอยู่บนฐานกลมที่มีลักษณะซ้อนลดหลั่นกันลงไปเป็นชั้น ๆ ชั้นสุดท้ายเป็นรูปพญานาค 7 เศียร 2 ตัว โอบล้อมฐานของปราสาทโดยหันส่วนหัวไปทางทิศตะวันออก และส่วนหาง วนอ้อมฐานมาบรรจบกันทางทิศตะวันตก ที่ฐานของปราสาทจำหลักรูปดอกบัวรองรับตัวปราสาท และมีรูปพระโพธิสัตว์อวโลกิเตศวรประดิษฐานอยู่ที่ปราสาททั้ง 4 ทิศ

ปราสาทนาคพันธ์ สร้างอยู่กลางสระสี่เหลี่ยมจตุรัสขนาดใหญ่ มีบ่อน้ำขนาดเล็กตั้งอยู่โดยรอบทั้ง 4 ทิศ แต่ละบ่อมีส่วนที่เชื่อมต่อกับสระใหญ่ตรงกลางเพื่อให้น้ำจากสระใหญ่สามารถไหลไปสู่บ่อเล็กได้ การก่อสร้างปราสาทนาคพันธ์น่าจะเกี่ยวข้องกับคติความเชื่อทางศาสนา ผังของปราสาทเป็นลักษณะการจำลองของสระอโนดาต  สระอโนดาตเป็นสระน้ำบนสวรรค์มีน้ำที่ใสสะอาดและเต็มเปี่ยมอยู่ตลอดเวลา มีท่าน้ำอยู่ 4 ท่า น้ำในสระอโนดาตจะไหลออกตามช่องภูเขาที่ตั้งอยู่ทั้ง 4 ทิศของสระ ซึ่งปากช่องของภูเขาแต่ละลูกจะเป็นรูปหน้าของสัตว์ 4 ชนิด คือ สิงห์ ช้าง ม้า และวัว  

ใน "ย้อนรอยอารยะเมืองพระนคร" ซึ่งเขียนโดย ชากส์ คูมาร์เชย์ และแปลโดยอาจารย์วีระ ธีรภัทร ได้กล่าวถึงรูปจำหลักในทิศทั้ง 4 ของปราสาทนาคพันธ์ว่า ที่สระน้ำทางทิศตะวันตกมีหินสลักเป็นรูปหัวมนุษย์ สระน้ำทางทิศเหนือมีหินสลักเป็นรูปหัวช้าง สระน้ำทางทิศตะวันออกมีหินสลักเป็นรูปหัวม้า และสระน้ำทางทิศใต้มีหินสลักเป็นรูปหัวสิงห์  จะเห็นว่าช่างขอมจำหลักรูปหน้าสัตว์ประจำทิศในแต่ละทิศตามคติความเชื่อเรื่องสระอโนดาต แต่ในทิศตะวันตกกลับจำหลักรูปหน้าคนแทนหน้าวัว

คติความเชื่อที่เกี่ยวข้องกับการสร้างปราสาทนาคพันธ์มีทั้งความเชื่อทางพุทธศาสนาและศาสนาฮินดูปะปนกัน ตัวปราสาทกลางสระสร้างตามความเชื่อทางศาสนาพุทธ แต่ไม่ปรากฏรูปพระพุทธเจ้ากลับมีรูปสลักของพระโพธิสัตว์อวโลกิเตศวรแทน 

## อ้างอิง

หมวดหมู่:เมืองพระนคร
นาคพันธ์
นาคพันธ์
หมวดหมู่:สิ่งก่อสร้างในคริสต์ศตวรรษที่ 12
หมวดหมู่:พระเจ้าชัยวรมันที่ 7
การทดสอบปริมาณข้อมูล

**การทดสอบปริมาณข้อมูล** () เป็นหนึ่งในวิธีการทดสอบโปรแกรมคอมพิวเตอร์ ซึ่งทดสอบด้วยข้อมูลที่มีค่ามากกว่าเกินกว่าที่ระบบกำหนดไว้ ซึ่งระบบต้องยังสามารถทำงานต่อไปได้ ไม่เกิดความผิดพลาด แต่ก็ต้องไม่แสดงผลการคำนวณหรือกระบวนการใด ๆ กับค่าที่ใส่ เพราะเป็นค่าที่เกินจากที่กำหนดไว้
ตาน-ลยีน

**ตาน-ลยีน** (, ) หรือ **เซอัง** (, ) ในอดีตไทยเรียก **เสี้ยง** มีชื่อเดิมที่เป็นที่รู้จักกันโดยทั่วไปว่า **สิเรียม** () เป็นเมืองท่าสำคัญของภาคย่างกุ้ง ประเทศพม่า ตั้งอยู่ปากแม่น้ำอิรวดี อดีตเป็นเมืองท่าชั้นนอกของพะโคหรือหงสาวดี เคยเป็นที่มั่นของทหารโปรตุเกสที่ช่วยเหลือชาวมอญทำสงครามกับพม่าตั้งแต่คริสต์ศตวรรษที่ 16 โดยเป็นจุดยุทธศาสตร์ที่ตั้งอยู่ตอนปลายของแม่น้ำพะโคและอาณาจักรมอญ มีสภาพเป็นเมืองที่เป็นตลิ่งสูงชันริมฝั่งแม่น้ำ จัดเป็นเมืองที่มีทัศนียภาพสวยงาม 

ปัจจุบัน ตาน-ลยีนมีโครงการก่อสร้างท่าเรือน้ำลึกและทางรถไฟสำหรับขนส่งสินค้า

## อ้างอิง

หมวดหมู่:เมืองในภาคย่างกุ้ง
เฟรมรีเลย์

**เฟรมรีเลย์** เป็นเทคโนโลยีของ Packet switch ประเภทหนึ่ง มันเป็นโพรโทคอลในเลเยอร์ที่ 2 ที่ใช้ในเครือข่าย WAN ความเร็วสูงซึ่งได้รับการออกแบบมาเพื่อจุดประสงค์หลักในการเชื่อมโยงเครือข่ายคอมพิวเตอร์ (Network) ต่าง ๆ ที่อยู่กระจัดกระจายออกไป ให้สามารถสื่อสารกันได้ผ่านทาง "โครงสร้างเน็ตเวิร์คพื้นฐานที่ใช้งานร่วมกัน" เฟรมรีเลย์มีการใช้งานเทคนิคที่เรียกว่า Statistical Multiplexing ซึ่งทำให้อุปกรณ์ปลายทางหลาย ๆ ตัวสามารถเข้าถึงท่าส่งสัญญาณ ภายในเครือข่ายของเฟรมรีเลย์ได้พร้อม ๆ กัน

การทำ Statistical Multiplexing สามารถจัดสรรแบนด์วิดท์ของท่าส่งสัญญาณได้อย่างมีประสิทธิภาพ และสอดคร้องตามความต้องการในการใช้งานแบนด์วิดท์จริง ในขณะที่ TDM ทั่ว ๆ ไป จะมีการจองแบนด์วิดท์ไว้ใน Time Slot ที่กำหนดล่วงหน้า ถึงแม้ Time Slot นั้นจะไม่ถูกใช้งาน

หมวดหมู่:โพรโทคอลเครือข่าย
สิเรียม

**สิเรียม** อาจหมายถึง

* สิเรียม (พม่า) เมืองในพม่า มีอีกชื่อว่า ตันลยิน
* สิเรียม ภักดีดำรงฤทธิ์ นักแสดงชาวไทย
สินค้า

**สินค้า** คือ วัสดุ อุปกรณ์ สิ่งของเครื่องใช้ ฯลฯ ที่จับต้องได้ สามารถขนส่งหรือเคลื่อนย้ายไปมาได้ โดยสามารถนำเอาไปเป็นกรรมสิทธิ์ได้ ในอดีตจะใช้การแลกเปลี่ยนกัน ส่วนปัจจุบันจะเป็นการใช้เงินตราแลกเปลี่ยนกัน 

## ประเภทของสินค้า
# **สินค้าแบบถาวร** คือ ใช้แล้วไม่หมดไป เช่น สินค้าอุตสาหกรรม เครื่องปรับอากาศ รถยนต์ เป็นต้น 
# **สินค้าแบบไม่ถาวร** คือ ใช้แล้วหมดไป เช่น สินค้าอุปโภค สินค้าบริโภค  แป้ง น้ำหอม ผงซักฟอก เป็นต้น  

## อ้างอิง

* Bannock, Graham *et al.* (1997). *Dictionary of Economics*, Penguin Books.
* Milgate, Murray (1987), "goods and commodities," *[[The New Palgrave: A Dictionary of Economics]]*, v. 2, pp. 546–48. Includes historical and contemporary uses of the terms in economics.

หมวดหมู่:เศรษฐศาสตร์
ปากกา

200px|thumb|right|ปากกา

**ปากกา** เป็นเครื่องมือที่ใช้สำหรับการเขียน ปากกาจะใช้หมึกในการเขียนลงไปบนพื้นผิวเรียบๆ ส่วนมากจะเป็นกระดาษ ปากกานั้นมีหมึกหลายสีให้เลือกใช้ เช่น สีน้ำเงิน สีแดง สีดำ สีเขียว และสีอื่นๆ แต่ที่นิยมมากก็จะเป็นหมึกสีน้ำเงิน หมึกสีดำ และหมึกสีแดง

## ชนิดของปากกา
ปากกานั้นมีหลายชนิด โดยเราสามารถแบ่งได้เป็น
* ปากกาลูกลื่น เป็นปากกาที่ส่วนปลายปากกานั้นจะมีรูปร่างคล้ายกรวยที่ถูกตัดก้นออกไป ปากกาลูกลื่นมีน้ำหมึกที่มีความหนืดอยู่ในภายใน หมึกจะติดกับกระดาษโดยการกลิ้งของลูกกลิ้งกลมแข็ง ขนาดประมาณ 700 - 1200 ไมโครเมตร อาจทำจากทองเหลือง เหล็กกล้า หรือทังสเตนคาร์ไบด์ หมึกจะแห้งทันทีที่สัมผัสกับกระดาษ ปากกาชนิดนี้มีราคาถูกและเชื่อถือได้ ปากกาชนิดนี้จึงกลายมาเป็นเครื่องเขียนที่ได้รับความนิยมในปัจจุบันแทนที่ปากกาหมึกซึม
* ปากกาหมึกซึม เป็นปากกาที่ต้องมีการเติมน้ำหมึกอยู่ตลอดเวลา หัวปากกาหมึกซึมนั้นมีลักษณะเป็นแท่งเหล็ก 2 อันประกบกันโดยด้านหนึ่งจะถูกทำให้มนซึ่งจะเป็นด้านสำหรับการเขียน อีกด้านจะเชื่อมต่อกับท่อเล็ก ๆ ที่เชื่อมต่อกับที่เก็บน้ำหมึก
* ปากกาเน้นข้อความ 
* ปากกาหมึกเจล
* ปากกาเคมี เป็นปากกาที่ส่วนปลายทำจากเส้นใยสังเคราะห์หรือสักหลาด
* ปากกาก้านขนนก () เป็นปากกาที่เคยใช้ในอดีต มีด้ามเป็นขนนกมีหัวเป็นเหล็ ปากกา อาจมีที่มาจากก้านขนนกหรือขนห่านที่ใช้ทำปากกาในอดีต ก้านขนนกหรือขนห่านนี้ใช้จุ่มลงในน้ำหมึกและเขียนข้อความที่ต้องการได้

## อ้างอิง

## แหล่งข้อมูลอื่น

* ประวัติศาสตร์ของปากกา 
* วิธีการดูแลรักษาปากกา  

หมวดหมู่:เครื่องเขียน

หมวดหมู่:ของใช้ในบ้าน
เทศบาลตำบลบ้านแหลม (จังหวัดเพชรบุรี)

**เทศบาลตำบลบ้านแหลม** เป็นองค์กรปกครองส่วนท้องถิ่นแห่งหนึ่งในเขตอำเภอบ้านแหลม จังหวัดเพชรบุรี โดยกระทรวงมหาดไทยได้จัดตั้งเป็นสุขาภิบาลบ้านแหลม เมื่อ พ.ศ. 2499 และยกฐานเป็นเทศบาลตำบลบ้านแหลม จังหวัดเพชรบุรี เมื่อพ.ศ. 2542

## ประวัติ
ชื่อ "บ้านแหลม" เป็นชื่อเรียกตามสภาพภูมิประเทศที่เป็นแหลมยื่นลงไปในทะเล เดิมท้องที่อำเภอบ้านแหลมมีฐานะในทางปกครองเป็นส่วนหนึ่งของแขวง 2 แขวง คือ ฝั่งตะวันออกของแม่น้ำเพชรบุรีขึ้นอยู่กับ แขวงขุนชำนาญ ทางฝั่งตะวันตกขึ้นอยู่กับ แขวงหลวงพรหมสาร เรียกชื่อตามทินนามของผู้เป็นนายแขวงปกครองอยู่ขณะนั้น ครั้นต่อมาได้รับการจัดตั้งเป็นอำเภอ เมื่อปี พ.ศ. 2443 ต่อมาทรงพระกรุณาโปรดเกล้าให้ยุบรวมอำเภอเมืองเพชรบุรี เมื่อ ร.ศ. 120 (พ.ศ. 2444) 
ต่อมากรมการอำเภอเมือง ได้แจ้งมณฑลเทศาภิบาลราชบุรี ว่าท้องที่อำเภอเมือง เมืองเพ็ชรบุรี มีพื้นที่กว้างขวาง มีพลเมือง 60,000 เศษ เหลือกำลังเกินที่กรมการอำเภอเมืองจะตรวตรารักษาความสงบเรียบร้อยให้ตลอดทั่วถึงได้ จึงขอแยกอำเภอใหม่ ซึ่งพระยาอมรินทร์ฤๅไชย ข้าหลวงมณฑลเทศาภิบาลราชบุรีได้มีใบบอกไปยังกระทรวงมหาดไทยเพื่อนำความกราบบังคบทูลต่อพระบาทสมเด็จพระจุลจอมเกล้าเจ้าอยู่หัว และทรงพระกรุณาโปรดเกล้าฯ พระราชทานนามอำเภอใหม่ว่า "**อำเภอบ้านแหลม**"  เมื่อวันที่ 9 พฤษภาคม พ.ศ. 2447 (ร.ศ.123)

ต่อมาปี พ.ศ. 2499 กระทรวงมหาดไทยได้จัดตั้ง สุขาภิบาลบ้านแหลม อำเภอบ้านแหลม จังหวัดเพชรบุรี เมื่อวันที่ 31 สิงหาคม 2499  ต่อมาได้เปลี่ยนแปลงฐานะเป็นเทศบาลตำบล ตามพระราชกฤษฎีกา เมื่อวันที่ 25 พฤษภาคม 2542 

## ภูมิประเทศ
เทศบาลตำบลบ้านแหลมตั้งอยู่ห่างจากศาลากลางจังหวัดเพชรบุรีประมาณ 12 กิโลเมตร เทศบาลตำบลบ้านแหลมมีพื้นที่ 5.23 ตารางกิโลเมตร หรือประมาณ 3,268 ไร่ มีสภาพเป็นที่ราบลุ่มและที่ราบชายฝั่งทะเล มีแม่น้ำเพชรบุรีไหลผ่านพื้นที่

### อาณาเขต
* ทิศเหนือ ติดต่อกับ ตำบลบางครก อำเภอบ้านแหลม 
* ทิศใต้ ติดต่อกับ ตำบลบางขุนไทร อำเภอบ้านแหลม 
* ทิศตะวันออก ติดต่อกับอ่าวไทย อำเภอบ้านแหลม 
* ทิศตะวันตก ติดต่อกับตำบลบางครก อำเภอบ้านแหลม

## ประชากร
จำนวนประชากรรวม 13,754 คน แบ่งเป็น ชาย 6,704 คน หญิง 7,050 คน จำนวนครัวเรือน 3,587 ครัวเรือน

## อ้างอิง

บ้านแหลม
บ้านแหลม
เทศบาลตำบลบางตะบูน

thumb|ฝูงวาฬบรูด้าในอ่าวบางตะบูน
thumb|การละเล่นพื้นบ้าน

**เทศบาลตำบลบางตะบูน** เป็นองค์การปกครองส่วนท้องถิ่นประเภทเทศบาลตำบลในเขตอำเภอบ้านแหลม จังหวัดเพชรบุรี ได้รับการยกฐานะของสุขาภิบาลเป็นเทศบาลตำบลบางตะบูน เมื่อวันที่ 25 พฤษภาคม 2542 ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 ประกาศในราชกิจจานุเบกษา ฉบับกฤษฎีกา เล่ม 116 ตอนที่ 9 ก. ลงวันที่ 24 กุมภาพันธ์ 2542 

## ประวัติ
เทศบาลตำบลบางตะบูนตั้งอยู่ในเขตพื้นที่ของอำเภอบ้านแหลม จังหวัดเพชรบุรี สำหรับชื่อของตำบลบางตะบูนไม่ปรากฏแน่ชัดว่าตำบลบางตะบูนเป็นมาอย่างไร แต่สันนิษฐานว่าน่าจะตั้งชื่อตามไม้ชายเลนชนิดหนึ่ง ชื่อ "ต้นตะบูน" ซึ่งมีอยู่ในบริเวณที่ตั้งตำบล ชาวบ้านจึงใช้ชื่อต้นไม้เป็นชื่อของตำบลเรื่อยมา ว่า "ตำบลบางตะบูน" ตำบลบางตะบูนในอดีตขึ้นอยู่กับอำเภอเขาย้อย ต่อมา พ.ศ. 2481 จึงได้มาขึ้นตรงกับอำเภอบ้านแหลม และมีคนปกครองคือ ท่านขุนตะบูน

## ที่ตั้งและอาณาเขต
เทศบาลตำบลบางตะบูนอยู่ห่างจากอำเภอเมืองเพชรบุรีไปทางทิศเหนือประมาณ 14 กิโลเมตร ตามเส้นทางหลวงแผ่นดินหมายเลข 3176 หรือสายเพชรบุรี-บางตะบูนฝั่งตะวันตก โดยมีอาณาเขตติดต่อกับพื้นที่ใกล้เคียง ดังนี้ 
* ทิศเหนือ ติดต่อกับ อำเภออัมพวา จังหวัดสมุทรสงคราม
* ทิศใต้ ติดต่อกับ ตำบลบ้านแหลม
* ทิศตะวันออก ติดต่อกับ อ่าวไทย
* ทิศตะวันตก ติดต่อกับ ตำบลบางครก 

## ภูมิศาสตร์
ตำบลบางตะบูนอยู่ทางตอนเหนือสุดของอาณาเขตอำเภอบ้านแหลม โดยอยู่ห่างจากที่ว่าการอำเภอบ้านแหลมประมาณ 12 กิโลเมตร มีพื้นที่ทั้งหมดประมาณ 16,130 ไร่ เป็นพื้นที่ทำการเกษตรจำนวน 11,291 ไร่ เป็นที่อยู่อาศัย 4,839 ไร่

## สถานที่สำคัญ
;ศาสนสถาน
# วัดปากอ่าวบางตะบูน ม.3 ตำบลบางตะบูนออก อำเภอบ้านแหลม จังหวัดเพชรบุรี 76110 
# วัดเพชรสุวรรณ ม.5 ตำบลบางตะบูนออก อำเภอบ้านแหลม จังหวัดเพชรบุรี 76110
# วัดปากลัด ม.3 ตำบลบางตะบูน อำเภอบ้านแหลม จังหวัดเพชรบุรี 76110
# วัดเกาะแก้ว ม.1 ตำบลบางตะบูนออก อำเภอบ้านแหลม จังหวัดเพชรบุรี 76110 

;สถานที่ราชการ
# สถานีอนามัยบางตะบูน
# สถานีอนามัยบางตะบูนออก
# สถานีตำรวจภูธรบางตะบูน
# **เทศบาลตำบลบางตะบูน**

;สถานศึกษา
# โรงเรียนวัดปากอ่าว (ญาณสาครวิทยาคาร) ม.3 ตำบลบางตะบูนออก อำเภอบ้านแหลม จังหวัดเพชรบุรี 76110
# โรงเรียนบางตะบูนวิทยา ม.3 ตำบลบางตะบูนออก อำเภอบ้านแหลม จังหวัดเพชรบุรี 76110
# โรงเรียนวัดปากลัด ม.3 ตำบลบางตะบูน อำเภอบ้านแหลม จังหวัดเพชรบุรี 76110
# โรงเรียนวัดเกาะแก้ว ม.1 ตำบลบางตะบูนออก อำเภอบ้านแหลม จังหวัดเพชรบุรี 76110

## ดูเพิ่ม
* ตำบลบางตะบูน 
* วัดปากอ่าวบางตะบูน

## อ้างอิง

## แหล่งข้อมูลอื่น
* เว็บไซต์เทศบาลตำบลบางตะบูน
* ข้อมูลป่าชายเลนบางตะบูน 

บางตะบูน
บางตะบูน